fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi hu en cs fi fi fi fi de fi fi fi fi fi fi fi fi fi fi fi fi fi fi fi fi fi en en en en en fi de fi de fi de fi de fi de fi de fi de fi de fi de en de fi de fi de fi en fi sl nn
KUJALAN MAALI RIITTI TÄYTEEN PISTEPOTTIIN | Myllykosken Pallo
Ri-Pa:n ja MYPA:n välinen Kolmosen ottelu aloitettiin hiljaisella hetkellä. Hiljaisella hetkellä kunnioitettiin Ri-Pa:n naisjoukkueen menehtynyttä pelaajaa. MYPA Juniorit haluaa välittää lämpimän osanottonsa omaisille sekä koko Ri-Pa:n naisjoukkueelle.
MYPA:N avauskokoonpano: Miika Korpela, Paavo Kujala, Benjamin Niveri, Heikki Pulkkinen, Veeti Tuomala, Joonas Tiihonen, Niko Roitto, Samuel Lindeman, Tomi Räikkönen, Samuel Arponen, Jussi-Pekka Rämä
MYPA aloitti ottelun vahvasti. Jo toisella peliminuutilla Jussi-Pekka Rämä oli hakemassa avausmaalia, mutta "Jupen" pusku jäi vaisuksi ja Ri-Pa:n maalivahti Jonne Urosella ei ollut vaikeuksia torjunnassaan. Vierasjoukkue piti keskikentän vahvasti hallinnassaan, mutta Rämän puskua konkreettisempaa maalipaikkaa se ei ensimmäisen vajaan kympin aikana saanut. Sen sijaan kotijoukkueen Ahmed Hassane pääsi kertaalleen kokeilemaan laukaustaan, mutta laukaus painui reilusti ohi maalin.
Pelin 11.minuutti toi MYPA:n kannalta toivotun tuloksen. Vahvasti jälleen vasemman laitapuolustajan paikalla pelannut Paavo Kujala nosti MYPA:n hyökkäystä. Kujala haastoi näyttävästi Ri-Pa:n puolustuksen, pelasi Samuel Lindemanin kanssa seinän ja laittoi pallon varmasti takakulmaan.
MYPA:n maalin jälkeen seuraavaa maalitilannetta saatiin odotella vartin kohdalle. MYPA:n puolustus hieman uinahti ja Ri-Pa:n hyökkääjä pääsi karkumatkalle. Miika Korpela vierasjoukkueen maalilla oli kuitenkin hyvin hereillä ja peitti vastaantulollaan vaarallisen maalintekoyrityksen.
MYPA järjesteli edellisen kotipelinsä tapaan jälleen tukun hyviä maalipaikkoja, mutta viimeistely sen tutun kliseen mukaan ontui. 18.minuutilla MYPA:n rajaheitto rangaistusalueelle aiheutti jonkinlaisen hässäkän, josta pallo lopulta kimposi Samuel Arposen jalkaan. Arposen jalasta pallo oli painua aivan yläkulmaan, mutta Ri-Pa:n maalilla vakuuttavasti torjunut Uronen venyi todella näyttävään torjuntaan. Pari minuuttia myöhemmin Kujala teki jälleen vahvan nousun vasemmalla laidalla. Matala keskitys tuli kuin tarjottimelle "Jupe" Rämälle, mutta hyökkääjän laukaus epäonnistui totaalisesti.
Ri-Pa:sta hanakimmin maalipaikkoihin hakeutui Ahmed Hassane, mutta ilman tulosta. Vajaan 30 minuutin pelin paikkeilla Hassane pääsi yrittämään maalintekoa kahdesti. Ensimmäisessä tilanteessa laukauksen peitti MYPA-puolustus ja toisen Miika Korpela hoiteli varmoin ottein.
30 minuutin pelin jälkeen MYPA:lla oli jälleen omat mahdollisuutensa. Kujalan rajaheitosta avautui paikka Rämälle, mutta tämän laukaus karkasi yli maalin. Saman kohtalon koki Tomi Räikkönen, jonka veto painui rajusti yli vasemmalta tulleen hyvän puolen vaihdon jälkeen.
Viitisen minuuttia ennen täyttä aikaa Rämä oli jo todella lähellä maalintekoa. Jonne Uronen venytti kuitenkin upeasti "Jupen" kääntölaukauksen ylärimaan ja loput hoiteli kotijoukkueen puolustus. Pari minuuttia MYPA:n huippupaikan jälkeen, Ri-Pa:n maalipyssy Miikka Oinonen otti pallon nätisti haltuunsa, mutta veto jäi heppoiseksi.
Vielä ensimmäisen puoliajan lisäajalla MYPA:n toppari Benjamin Niveri oli yllättää kaikki ja vahvan nousunsa päätteeksi "Benkku" pääsi täysin avoimeen maalipaikkaan. Valitettavasti hieno nousu päättyi kuitenkin tuloksettomana.
Tauolle lähdettiin MYPA:n johtaessa 0-1.
Heti toisen puoliajan alkuminuuteilla kylmä hiki nousi varmasti monen mypalaisen otsalle, kun Miikka Oinonen pääsi MYPA:n puolustukselta karkuun. Korpela MYPA:n maalilla esti loistavalla vastaantulollaan Oinosen maalintekoaikeet ja piti vierasjoukkueen johdossa.
MYPA:lla oli myös omat hetkensä ja varsinkin Jussi-Pekka Rämällä riitti mahdollisuuksia niitata lopullinen ratkaisu. 50.minuutilla "Jupe" puski Paavo Kujalan antaman vapaapotkun yli maalin ja kahdeksan minuuttia myöhemmin pallo kolisi jo tolpassa. Rämä jatkoi rajaheiton kantapäällään kohti Ri-Pa:n maalia, mutta kierre oli muutaman millimetrin väärään suuntaan.
Tunteet varsinkin toisella puoliajalla tuntuivat käyvän melko lämpöisenä. Tästä johtuen onkin varsin erikoista, että ottelussa jaettiin vain yksi varoitus. Sen otti Joonas Tiihonen, jonka eriävät mielipiteet muutamasta tuomiosta saivat ottelun erotuomari Jussi Haikosen nostamaan kortin MYPA:n keskikenttäpelaajalle.
Ottelun loppua kohti mentäessä Ri-Pa pyrki luomaan painetta MYPA:n maalille. Kohde oli selvä, sillä melkeinpä jokaisella pallolla haettiin Miikka Oinosta. MYPA:n puolustus kapteeni Heikki Pulkkisen johdolla piti kuitenkin Oinosen suurimmaksi osaksi pois näkyvistä. Loput selvitti MYPA:n maalilla vakuuttavasti pelannut Miika Korpela.
Vielä aivan ottelun lopussa Miikka Oinonen esitteli taitojaan. Haltuunottonsa jälkeen kokenut hyökkääjä veti näyttävän volleyn, mutta MYPA:n onneksi laukaus painui ohi maalista.
Se jäi myös ottelun viimeiseksi tilanteeksi ja MYPA nappasi vieraspisteet Paavo Kujalan maalilla 0-1.
Olli Kähkönen jatkaa MyPan paidassa 2023
Syyskuun pelit päätökseen IPS Edustusta vastaan
Antti Kaikkonen jatkosopimukseen MyPan kanssa – ” Tämä seura merkitsee minulle tosi paljon”
MyPa vahvisti vierasvoitolla asemaansa sarjakärjessä
MyPa matkustaa lauantaina Kotajärvelle
MyPa juhlisti 75-vuotista taivaltaan selvin lukemin
Väinö Hietala siirtyy FC Jazziin
Nash Gibson trains with the MyPa
Nash Gibson harjoittelee MyPan mukana
Peltolan torjunnat ja Kaigan loppuhetkien maali voiton takeina
MiPK MyPan vieraaksi KSOY stadionille